Z A P I S N I K
23. sjednice Vijeća Gradske četvrti Donji grad
održane 27. studenog 2018. u 17.00 sati, u zgradi Područnog ureda Centar, Zagreb, Ilica 25/I, dvorana 8 
	

Nazočni članovi Vijeća Gradske četvrti Donji grad: Gordana Barberić, Nadežda Čačinović, Robert Faber, Alen Lochert, Petar Paradžik, Vesna Roje, Branko Stojković, Tomislav Štriga, Josip Troha, Darko Domitrović i Marijan Oljica (napustio sjednicu u 17.55)

Nenazočni članovi Vijeća Gradske četvrti Donji grad: Dean Čizmar, Vilim Matula, Tomislav Stipanović, Željko Stura

Drugi nazočni: Mirella Susak Cvetković - voditeljica Odsjeka za rad Gradske četvrti, Nenad Kranjčec i Goran Asanović - djelatnici Gradskog ureda za mjesnu samoupravu.

Predsjednik Vijeća Gradske četvrti Donji grad pozdravlja nazočne i konstatira da je na sjednici prisutno 11 od ukupno 15 članova Vijeća, čime su stečeni uvjeti za raspravu i pravovaljano odlučivanje.

Gosp. Paradžik daje na usvajanje Zapisnik s 22. sjednice Vijeća, gospođa Roje ima primjedbu te kaže kako je u raspravi  8. točke dnevnog reda potrebno naglasiti da se pozivala na projekt o uređenju srednjoškolskog igrališta iz 2007. koji uključuje izgradnju garaže, sportske dvorane i pothodnika za pješake. 
Vijeće jednoglasno prihvaća zapisnik, uz navedenu primjedbu.

Predsjednik potom predlaže dnevni red koji je u pozivu sjednice.
Vijeće jednoglasno podržava prijedlog.
  

DNEVNI RED:

1. Nacrt prijedloga odluke Urbanističkog plana uređenja Bornina - Erdodyjeva - Branimirova - Domagojeva, donošenje zaključka
1. Prijedlozi i zamolbe Vijeća mjesnih odbora upućena Vijeću Gradske četvrti Donji grad
1. Prijedlog proračuna Grada Zagreba za 2019., Prijedlog odluke o izvršavanju Proračuna Grada Zagreba za 2019. Prijedlog projekcije proračuna Grada Zagreba za razdoblje 2020. – 2021., prijedlozi programa javnih potreba po djelatnostima, prijedlozi programa radova, prijedlozi programa financiranja udruga po područjima te prijedlozi programa sufinanciranja provedbe projekata udruga ugovorenih iz programa i fondova Europske unije u 2019., donošenje zaključka
1. Prijedlog odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama i divljim životinjama, donošenje zaključka
1. Prijedlozi programa „Energetska obnova zgrade javne namjene“ za razdoblje 2019. – 2021., donošenje zaključka
1. Prijedlog zaključka o stavljanju izvan snage Zaključka o inicijativi za izmjene i dopune Uredbe o kriterijima, mjerilima i postupku za odgodu plaćanja, obročnu otplatu duga te prodaju, otpis ili djelomičan otpis potraživanja te davanju suglasnosti Zagrebačkom holdingu d.o.o. i povezanim trgovačkim društvima za odobravanje odgode plaćanja i obročne otplate duga, donošenje zaključka
1. Prijedlog programa organizacije manifestacija od gospodarskog interesa za Grad Zagreb za 2019., donošenje zaključka
1. Prijedlog plana promicanja zdravlja, prevencije i ranog otkrivanja bolesti u Gradu Zagrebu za razdoblje 2019. – 2021., donošenje zaključka
1. Prijedlog zaključka (produženje provedbe Akcijskog plana Grada Zagreba za prevenciju i suzbijanje zlouporabe droga te drugih oblika ovisnosti za razdoblje od 2014. do 2017., do kraja 2019.), donošenje zaključka
1. Prijedlog zaključka (produženje provedbe Akcijskog plana suzbijanja štetne uporabe alkohola u Gradu Zagrebu za razdoblje 2013. – 2016., do kraja 2019.), donošenje zaključka
1. Prijedlog zaključka o sklapanju Sporazuma o suradnji na organizaciji WRC projekta, donošenje zaključka
1. Prijedlog zaključka o nagodbi i kupoprodaji građevinskog zemljišta, donošenje zaključka
1. Prijedlog zaključka o namjeri sudjelovanja u osnivanju i izgradnji hrvatskog vojnog muzeja, donošenje zaključka 
1. Prijedlog odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2019., donošenje zaključka
1. Prijedlog odluke o izgledu službene odore te izgledu i sadržaju službene iskaznice komunalnog redara, donošenje zaključka
1. Pitanja i prijedlozi


Ad.1. Nacrt prijedloga odluke Urbanističkog plana uređenja Bornina - Erdodyjeva - Branimirova - Domagojeva, donošenje zaključka

Predsjednik otvara prvu točku dnevnog reda te poziva članove na raspravu u kojoj sudjeluju: Faber, Paradžik, Barberić, Stojković i Roje.
Nakon rasprave Vijeće sa 8 glasova za, 2 protiv (Faber i Čačinović) te 1 suzdržanim (Stojković) donosi 

Z A K L J U Č A K
o davanju mišljenja na Nacrt prijedloga odluke Urbanističkog plana uređenja Bornina – Erdodyjeva – Branimirova - Domagojeva

1. Vijeće Gradske četvrti Donji grad daje pozitivno mišljenje na Nacrt prijedloga odluke Urbanističkog plana uređenja Bornina – Erdodyjeva – Branimirova – Domagojeva.

2.   Ovaj se zaključak dostavlja Gradskom uredu za strategijsko planiranje i razvoj Grada,
      Sektoru za prostorno i urbanističko planiranje.  


      


Ad.2. Prijedlozi i zamolbe Vijeća mjesnih odbora upućena Vijeću Gradske četvrti Donji grad

Predsjednik izvještava Vijeće o prijedlozima i primjedbama upućenim Vijeću Gradske četvrti na koordinaciji s predsjednicima Vijeća mjesnih odbora održanoj 26. studenog 2018. u  Ilici 25, soba 59, prostorije Gradskog ureda za mjesnu samoupravu, područni odsjek Donji grad (Centar). Pored opaske gospodina Roje, predsjednika MO „Kralj Petar Svačić“, u vezi načina komunikacije između Vijeća Gradske četvrti i Vijeća Mjesnih odbora, posebno ističe problem s biciklističkim stazama na području Gradske četvrti te najavljuje tematsku sjednicu u skoroj budućnosti. 




Ad.3. Prijedlog proračuna Grada Zagreba za 2019., Prijedlog odluke o izvršavanju Proračuna Grada Zagreba za 2019. Prijedlog projekcije proračuna Grada Zagreba za razdoblje 2020. – 2021., prijedlozi programa javnih potreba po djelatnostima, prijedlozi programa radova, prijedlozi programa financiranja udruga po područjima te prijedlozi programa sufinanciranja provedbe projekata udruga ugovorenih iz programa i fondova Europske unije u 2019., donošenje zaključka


Predsjednik otvara raspravu za 3. točku dnevnog reda u kojoj sudjeluju: Paradžik, Čačinović, Štriga i Troha.
Nakon rasprave, Vijeće sa 2 glasa za (Oljica, Domitrović), 7 glasova protiv i 2 suzdržana (Štriga, Troha) daje negativno mišljenje na ovaj Prijedlog i donosi 


Z A K LJ U Č A K

o davanju mišljenja na Prijedlog proračuna Grada Zagreba za 2019., Prijedlog odluke o izvršavanju Proračuna Grada Zagreba za 2019., prijedlog projekcije proračuna Grada Zagreba za razdoblje 2020. – 2021., prijedloge programa javnih potreba po djelatnostima, prijedloge programa radova, prijedloge programa financiranja udruga po područjima te prijedloge programa sufinanciranja provedbe projekta udruga ugovorenih iz programa i fondova Europske unije u 2019.


1. Vijeće Gradske četvrti Donji grad daje negativno mišljenje na Prijedlog proračuna Grada Zagreba za 2019., Prijedlog odluke o izvršavanju Proračuna Grada Zagreba za 2019., Prijedlog projekcije proračuna Grada Zagreba za razdoblje 2020. – 2021., prijedloge programa javnih potreba po djelatnostima, prijedloge programa radova, prijedloge programa financiranja udruga po područjima te prijedloge programa sufinanciranja provedbe projekta udruga ugovorenih iz programa i fondova Europske unije u 2019.

1. Ovaj će zaključak biti upućen Stručnoj službi gradonačelnika.



   


Ad.4.  Prijedlog odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama i divljim životinjama, donošenje zaključka
Predsjednik otvara raspravu u kojoj sudjeluju: Stojković, Štriga i Roje.
Nakon rasprave Vijeće jednoglasno prihvaća Prijedlog odluke te donosi

Z A K LJ U Č A K

o davanju mišljenja na Prijedlog odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama i divljim životinjama

1. Vijeće Gradske četvrti Donji grad daje pozitivno mišljenje na Prijedlog odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama i divljim životinjama.

1. Ovaj će zaključak biti upućen Stručnoj službi gradonačelnika.




Ad.5.  Prijedlozi programa „Energetska obnova zgrade javne namjene“ za razdoblje 2019. – 2021., donošenje zaključka

Predsjednik poziva Vijećnike na raspravu po ovoj točci, no rasprave nema, a Vijeće jednoglasno prihvaća Prijedlog programa te donosi

Z A K LJ U Č A K

o davanju mišljenja o Prijedlozima programa „Energetska obnova zgrade javne namjene“ za razdoblje 2019. – 2021.

1. Vijeće Gradske četvrti Donji grad daje pozitivno o Prijedlozima programa „Energetska obnova zgrade javne namjene“ za razdoblje 2019. – 2021.

1. Ovaj će zaključak biti upućen Stručnoj službi gradonačelnika.













Ad.6.  Prijedlog zaključka o stavljanju izvan snage Zaključka o inicijativi za izmjene i dopune Uredbe o kriterijima, mjerilima i postupku za odgodu plaćanja, obročnu otplatu duga te prodaju, otpis ili djelomičan otpis potraživanja te davanju suglasnosti Zagrebačkom holdingu d.o.o. i povezanim trgovačkim društvima za odobravanje odgode plaćanja i obročne otplate duga, donošenje zaključka

Vijeće jednoglasno prihvaća Prijedlog zaključka i bez rasprave donosi

Z A K LJ U Č A K

o davanju mišljenja na Prijedlog zaključka o stavljanju izvan snage Zaključka o inicijativi za izmjene i dopune Uredbe o kriterijima, mjerilima i postupku za odgodu plaćanja, obročnu otplatu duga te prodaju, otpis ili djelomičan otpis potraživanja te davanje suglasnosti Zagrebačkom holdingu d.o.o. i povezanim trgovačkim društvima za odobravanje odgode plaćanja i obročne otplate duga


1. Vijeće Gradske četvrti Donji grad daje pozitivno mišljenje na Prijedlog zaključka o stavljanju izvan snage Zaključka o inicijativi za izmjene i dopune Uredbe o kriterijima, mjerilima i postupku za odgodu plaćanja, obročnu otplatu duga te prodaju, otpis ili djelomičan otpis potraživanja te davanju suglasnosti Zagrebačkom holdingu d.o.o. i povezanim trgovačkim društvima za odobravanje plaćanja i obročne otplate duga.

1. Ovaj će zaključak biti upućen Stručnoj službi gradonačelnika.




Ad.7.  Prijedlog programa organizacije manifestacija od gospodarskog interesa za Grad Zagreb za 2019., donošenje zaključka

Predsjednik otvara raspravu u kojoj sudjeluju: Loschert, Paradžik i Stojković. 
Nakon rasprave, s 8 glasova za te 3 suzdržana (Lochert, Čačinović i Faber), Vijeće donosi sljedeći 

Z A K LJ U Č A K

o davanju mišljenja na Prijedlog programa organizacije manifestacija od gospodarskog interesa za Grad Zagreb za 2019.


1. Vijeće Gradske četvrti Donji grad daje pozitivno mišljenje na Prijedlog programa organizacije manifestacija od gospodarskog interesa za Grad Zagreb za 2019.

1. Ovaj će zaključak biti upućen Stručnoj službi gradonačelnika.




Ad.8.  Prijedlog plana promicanja zdravlja, prevencije i ranog otkrivanja bolesti u Gradu Zagrebu za razdoblje 2019. – 2021., donošenje zaključka

Vijeće, bez rasprave, jednoglasno prihvaća Prijedlog plana te donosi
 
Z A K LJ U Č A K

o davanju mišljenja na Prijedlog plana promicanja zdravlja, prevencije i ranog otkrivanja bolesti u Gradu Zagrebu za razdoblje 2019. – 2021.


1. Vijeće Gradske četvrti Donji grad daje pozitivno mišljenje na Prijedlog plana promicanja zdravlja, prevencije i ranog otkrivanja bolesti u Gradu Zagrebu za razdoblje 2019. - 2021.

1. Ovaj će zaključak biti upućen Stručnoj službi gradonačelnika.





Ad.9.  Prijedlog zaključka (produženje provedbe Akcijskog plana Grada Zagreba za prevenciju i suzbijanje zlouporabe droga te drugih oblika ovisnosti za razdoblje od 2014. do 2017., do kraja 2019.), donošenje zaključka

Vijeće, bez rasprave, jednoglasno prihvaća Prijedlog zaključka donosi

Z A K LJ U Č A K

o davanju mišljenja na Prijedlog zaključka (produženje provedbe Akcijskog plana Grada Zagreba za prevenciju i suzbijanje zlouporabe droga te drugih oblika ovisnosti za razdoblje od 2014. do 2017., do kraja 2019.)

1. Vijeće Gradske četvrti Donji grad daje pozitivno mišljenje na Prijedlog zaključka (produženje provedbe Akcijskog plana Grada Zagreba za prevenciju i suzbijanje zlouporabe droga te drugih oblika ovisnosti za razdoblje od 2014. do 2017., do kraja 2019.).

1. Ovaj će zaključak biti upućen Stručnoj službi gradonačelnika.











Ad.10.  Prijedlog zaključka (produženje provedbe Akcijskog plana suzbijanja štetne uporabe alkohola u Gradu Zagrebu za razdoblje 2013. – 2016., do kraja 2019.), donošenje zaključka

Vijeće, bez rasprave, jednoglasno prihvaća Prijedlog zaključka te donosi

Z A K LJ U Č A K

o davanju mišljenja na Prijedlog zaključka (produženje provedbe Akcijskog plana suzbijanja štetne uporabe alkohola u Gradu Zagrebu za razdoblje 2013. – 2016., do kraja 2019.)

1. Vijeće Gradske četvrti Donji grad daje pozitivno mišljenje na Prijedlog zaključka (produženje provedbe Akcijskog plana suzbijanja štetne uporabe alkohola U gradu Zagrebu za razdoblje od 2013. do 2016., do kraja 2019.).

1. Ovaj će zaključak biti upućen Stručnoj službi gradonačelnika.





Ad.11.  Prijedlog zaključka o sklapanju Sporazuma o suradnji na organizaciji WRC projekta, donošenje zaključka

Vijeće nakon rasprave u kojoj su sudjelovali Stojković, Paradžik, Barberić i Faber, sa 4 glasa za, 2 protiv (Faber i Čačinović) te 4 suzdržana (Barberić, Lochert, Roje i Paradžik) donosi sljedeći


Z A K LJ U Č A K

o davanju mišljenja na Prijedlog zaključka o sklapanju Sporazuma o suradnji na organizaciji WRC projekta


1. Vijeće Gradske četvrti Donji grad daje negativno mišljenje na Prijedlog zaključka o sklapanju Sporazuma o suradnji na organizaciji WRC projekta.

1. Ovaj će zaključak biti upućen Stručnoj službi gradonačelnika.











Ad.12.  Prijedlog zaključka o nagodbi i kupoprodaji građevinskog zemljišta, donošenje zaključka

Vijeće, jednoglasno (svi suzdržani) bez rasprave donosi sljedeći

 
Z A K LJ U Č A K

o davanju mišljenja na Prijedlog zaključka o nagodbi i kupoprodaji građevinskog zemljišta


1. Vijeće Gradske četvrti Donji grad suzdržalo se od davanja mišljenja na Prijedlog zaključka o nagodbi i kupoprodaji građevinskog zemljišta.

1. Ovaj će zaključak biti upućen Stručnoj službi gradonačelnika.







Ad.13.  Prijedlog zaključka o namjeri sudjelovanja u osnivanju i izgradnji hrvatskog vojnog muzeja, donošenje zaključka

Vijeće, nakon rasprave u kojoj sudjeluju (Paradžik, Čačonović i Stojković, sa 3 glasa za (Lochert, Štriga i Troha) i 7 glasova protiv donosi 


Z A K LJ U Č A K

o davanju mišljenja na Prijedlog zaključka o namjeri sudjelovanja u osnivanju i izgradnji hrvatskog vojnog muzeja


1. Vijeće Gradske četvrti Donji grad daje negativno mišljenje na Prijedlog zaključka o namjeri sudjelovanja u osnivanju i izgradnji hrvatskog vojnog muzeja.

1. Ovaj će zaključak biti upućen Stručnoj službi gradonačelnika.
















Ad.14.  Prijedlog odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2019., donošenje zaključka

Vijeće jednoglasno prihvaća Prijedlog odluke te donosi sljedeći

Z A K LJ U Č A K

o davanju mišljenja na Prijedlog odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2019.


1. Vijeće Gradske četvrti Donji grad daje pozitivno mišljenje na Prijedlog odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2019.

1. Ovaj će zaključak biti upućen Stručnoj službi gradonačelnika.







Ad.15.  Prijedlog odluke o izgledu službene odore te izgledu i sadržaju službene iskaznice komunalnog redara, donošenje zaključka

Nakon rasprave u kojoj sudjeluju Faber i Stojković, prihvaća Prijedlog i, sa 9 glasova za i 1 suzdržanim (Faber), donosi

Z A K LJ U Č A K

o davanju mišljenja na Prijedlog odluke o izgledu službene odore te izgledu i sadržaju službene iskaznice komunalnog redara


1. Vijeće Gradske četvrti Donji grad daje pozitivno mišljenje na Prijedlog odluke o izgledu službenu odore te izgledu i sadržaju službene iskaznice komunalnog redara.

1. Ovaj će zaključak biti upućen Stručnoj službi gradonačelnika.

Ad.16.   Pitanja i prijedlozi

Gospodin Troha iznosi svoje stavove vezane uz 3. točku Dnevnog reda,  Prijedlog Proračuna Grada Zagreba za 2019. godinu, prijedlozi su u prilogu Zapisnika.

Predsjednik obavještava prisutne Vijećnika da je održan sastanak Stožera civilne zaštite gdje je dobiven nalog da se u svakom Mjesnom odboru pronađe minimalno 5, a maksimalno 20 povjerenika i isto toliko zamjenika povjerenika Stožera civilne zaštite.
Predsjednik izjavljuje da će pročelniku Gradskog ureda za upravljanje u hitnim situacijama, gospodinu Kaliniću, poslati dopis kojim se traži da, umjesto Vijeća gradskih četvrti i Vijeća Mjesnih odbora, Grad Zagreb daje informacije građanima, a po potrebi, za tu svrhu, i izradi plakate za obavještavanje javnosti.
[bookmark: _GoBack]Nadalje, izvještava o tekstu primljenom od Inicijative „Vratite magnoliju“ gdje, poučeni iskustvom sa dosadašnjim načinom rada na Trgu žrtava Fažizma, upozoravaju da se Vijeće angažira i obrati pažnju na geodetska mjerenja i razvoj događaja na Krešimirovom trgu, gdje se u sklopu uređivanja “pješačkog centra izvrsnosti” planira ukinuti cca. 70 parkirnih mjesta, što, upozorava Paradžik, svakako nije dobro rješenje za ionako prekapacitirane ulice u centru grada.
Nakon što su Vijećnici iznijeli svoja mišljenja i iskustva po tom pitanju, Predsjednik zaključuje sjednicu i pozdravlja sve prisutne.

 

- prilozi Zapisniku:

1. Vezano za traženo izjašnjavanje o proračunu za 2019. godinu (gospodin Troha)



Sjednica završena u 18.45 sati

Zapisnik vodio: Goran Asanović





KLASA: 026-02/18-01/540
URBROJ: 251-06-11-1-18-02
Zagreb, 27. studenog 2018.


                                    PREDSJEDNIK VIJEĆA
                     	  GRADSKE ČETVRTI DONJI GRAD

                                                                                                mr. sc. Petar Paradžik, prof.




   
-prilog



Vezano za traženo izjašnjavanje o proračunu za 2019. godinu

Predlažemo slijedeće:

1. Aktiviranje projekta „Blok Badel“ u 2019.g., budući da su osnovni preduvjeti za to stečeni, odnosno, da su riješeni imovinsko-pravni odnosi, a oko arhitektonskog dijela proveden je javni natječaj.

1. Aktiviranje projekta vezano za uređenje srednjoškolskog igrališta „Klaićeva – Jagićeva“ u 2019. g.
-projektna dokumentacija je u izradi, ali projekt nije uvršten u realizaciju u 2019.

1. Aktiviranje projekta vezano za natkrivanje tržnice „Kvatrić“. Prema raspoloživim informacijama, izradu idejnog projekta odobrila je Uprava Zagrebačkog Holdinga početkom 2018. g.

1. Statusno definiranje tržnice „Branimirova“.

1. Statusno rješavanje napuštenog prostora bivše tvornice „Nada Dimić“.



Također smatramo i predlažemo da uz sve poteškoće i probleme koje susrećemo u Donjem gradu, a to su oronule fasade na zgradama, kao i grafiti. Smatramo da bi Grad Zagreb trebao preuzeti na sebe uređenje fasada, bez obzira što je pokrenut program sufinanciranja uređenja pročelja i uklanjanje grafita. 

Zašto smatramo da Grad Zagreb treba preuzeti na sebe uređenje pročelja i uklanjanje grafita?

Na području Donjeg grada živi uglavnom starija populacija koja, u većini slučajeva, nije materijalno omogućena da sudjeluje u financiranju uređenja pročelja.




